पिङ्की गुरुङभन्दा अघि नै राजनीतिमा लागेकी भूमिका श्रेष्ठ कांग्रेसको १२औँ महाधिवेशनमा ०६७ सालमै महाधिवेशन प्रतिनिधि बनेकी हुन्। २०७० सालको दोस्रो संविधानसभा चुनावमा समानुपतिक सूचीमा समेत परेकी भूमिका प्रतिनिधित्व हुने अवसरबाट वञ्चित भइन्। त्यसयता उनी कांग्रेसको युवा संगठन तरुण दलमा आवद्ध छन्। ‘राजनीतिमा हतार गर्नुहुँदैन, अवसर एक दिन अवश्य पाइन्छ’ भन्ने उनी कांग्रेस काठमाडौंमा आवद्ध हुँदै नेपाल तरुण दलमा सक्रिय छन्।
